महिलाओं को ड्राइविंग सिखाने जाने वाली रंजीता लोधी (35वर्ष) का कहना है, “रोज एक घंटे सिखाने जाते हैं, 3500 रुपए महीने मिल जाते हैं। पहले जब मजदूरी करने जाते थे तो आठ से दस घंटे काम करते थे तब कहीं जाकर इतने पैसे मिलते थे, अगर एक छुट्टी ले ली तो उसके भी पैसे काट लिए जाते थे। इस नौकरी में पैसा भी है और एक अलग किस्म का काम है जिससे हमें सम्मान भी मिलता है।” रंजीता पिछले तीन वर्षों से इस प्रोफेशन से जुड़ी हुई हैं।